Bengt Sæternes

Bengt Henning Sæternes (født 1975) er en norsk fotballtrener og tidligere fotballspiller som er hovedtrener for kvinnelaget til den danske klubben Brøndby IF.

 Spillerkarriere 
Sæternes startet sin fotballkarriere i hjembyen Egersund der han tidlig markerte seg som en målgjører for  Egersunds IK. Han meldte deretter overgang til byrival Eiger før han ble hentet til Viking i 1996. 

Etter å ha fått få reelle sjanser i stavangerklubben gikk ferden videre til Odd Grenland sesongen etter. Han ble solgt til Bodø/Glimt i 1998. Sæternes var klubbens toppscorer fire sesonger på rad og fikk sin  i 2002 i en privatlandskamp mot Island. Senere samme år ble han solgt til den belgiske toppklubben Club Brugge.

Til tross for en relativt god scoringsstatistikk hadde Sæternes bare moderat suksess i Belgia, og klarte aldri å etablere seg som førstevalg på laget. Sommeren 2004 returnerte han til norsk fotball da han ble kjøpt av Brann. Hans scoringer for Brann  hjalp klubben til en tredjeplass i serien, og med tre scoringer i cupfinalen ble han den store helten da Brann vant cupen for første gang siden 1982. I 2006 var han en viktig del av Brann-laget som til slutt vant seriesølv.

I 2007 ble han hentet av den danske klubben OB. Oppholdet i Odense ble preget av skader og han fikk bare elleve kamper for klubben og skåret ett mål. Han scoret sitt 100. mål i tippeligaen på Telenor Arena

2. januar 2008 signerte Sæternes en kontrakt med Vålerenga som bandt ham til klubben ut 2010-sesongen. Sæternes ble norgesmester med Vålerenga i 2008. Etter at han ikke fikk ny kontrakt med VIF, signerte han en toårskontrakt med Viking FK i november 2010. Etter et år i klubben ble kontrakten avsluttet.tv2.no Bengt Sæternes ferdig i Viking

 Trenerkarriere 
I juli 2012 ble Sæternes assistenttrener for UD Vecindario på nivå tre i Spania.

Foran 2013-sesongen tok han over som hovedtrener for Egersund Idrettsklubb. I 2014 overtok han som trener for Sandnes Ulf etter Tom Nordlie. 22. august 2019 ble det klart at han er ferdig som hovedtrener for Sandnes Ulf etter sesongen 2019.Pressemelding: Ny hovedtrener fra 2020 - Sæternes ferdig etter sesongen

I desember 2019 ble han ansatt som utviklingssjef for jentesatsingen i Viking FK.

I oktober 2021 ble det kjent at Sæternes var ansatt som ny trener for J15-, J16- og J17-landslagene til Norge.

 Karriere som spiller 
(Sist oppdatert 31. desember 2021)
KlubbKamper*Mål*Periode Egersund IK82361991–1995 IL Eiger40461995 Viking FK601996 Odd Grenland25121997 Bodø/Glimt95491998–2001 Club Brugge40142002–2004 Brann77382004–2007 Odense Boldklub912007 Vålerenga79232008–2010 Viking FK2142010–2011

 Referanser 

 Eksterne lenker 



Kategori:Norske fotballspillere
Kategori:Norske fotballtrenere
Kategori:Norske landslagsspillere i fotball for herrer
Kategori:Fotballspillere for Egersunds IK
Kategori:Fotballspillere for FK Bodø/Glimt
Kategori:Fotballspillere for SK Brann
Kategori:Fotballspillere for Odds ballklubb
Kategori:Fotballspillere for Viking FK
Kategori:Fotballspillere for Vålerenga Fotball
Kategori:Norske fotballspillere i Belgia
Kategori:Fotballspillere for Club Brügge
Kategori:Norske fotballspillere i Danmark
Kategori:Fotballspillere for Odense BK
Kategori:Fotballtrenere for Egersunds IK
Kategori:Fotballtrenere for Sandnes Ulf
Kategori:Vinnere av Kniksenprisen
Kategori:Norgesmestere i fotball
Kategori:Personer fra Eigersund kommune